OpenLLM-France/wikimedia huggingface dataset:
# Arthur Axmann

Artur Axmann (1913-1996) va ser el líder de les Joventuts Hitlerianes des de 1940 fins al final de la Segona Guerra Mundial.
El 1932 va ser cridat a ser dirigent (Reichsleiter) del Partit Nazi o NSDAP) amb la tasca de reorganitzar les cèl·lules de les Joventuts Hitlerianes. Va perdre un braç al front el 1941.
Durant les darreres setmanes de la guerra en la batalla de Berlín, comandà unitats compostes principalment per nens i adolescents sense entrenament militar que en la seva majoria moriren.
El 1944, Axmann va ser condecorat amb l'Orde Alemany màxima distinció possible individualment que podia concedir el Partit Nazi.
S'estava al búnker de Hitler abans que aquest se suicidés. Axmann escapà junt amb Martin Bormann i Ludwig Stumpfegger.
Axmann va ser arrestat el desembre de 1945 quan es va descobrir un moviment nazi clandestí que ell havia preparat. Jutjat a Nuremberg va ser condemnat a tres anys de presó. Durant el judici va dir que havia sentit el tret de Hitler en suïcidar-se. Després de la guerra i de la seva pena de presó va continuar la militància nazi, entre d'altres a la fraternitat a l'entorn de Werner Naumann, un excol·laborador estret de Joseph Goebbels i secretari d'Estat al «Ministeri d'informació popular i propaganda».
De 1971 a 1976 va viure en una vil·la a Playa de Taurito a Gran Canària on va planificar un centre de lleure per una empresa espanyola.

## Bibliografia

* Artur Axmann: "Das kann doch nicht das Ende sein." Hitlers letzter Reichsjugendführer erinnert sich. Koblenz: Bublies, 1995. ISBN 3-926584-33-5
# Macrozamia

Macrozamia és un gènere de gimnospermes de la divisió Cycadophyta, família Zamiaceae, amb 38-40 espècies originàries d'Austràlia.
La majoria de les espècies es troben a l'est d'Austràlia en el sud-oest de Queensland i Nova Gal·les del Sud, amb una espècie en Macdonnell Ranges de Northern Territory i tres en el sud en Austràlia Occidental.

## Taxonomia

* Macrozamia cardiacensis - southeast Queensland.
* Macrozamia communis - east coast of New South Wales.
* Macrozamia concinna - New South Wales.
* Macrozamia conferta - southeast Queensland.
* Macrozamia cranei - southeast Queensland.
* Macrozamia crassifolia - southeast Queensland.
* Macrozamia denisoni - southeast Queensland.
* Macrozamia diplomera - New South Wales.
* Macrozamia douglasii - southeast Queensland.
* Macrozamia dyeri - southern coast of Western Australia.
* Macrozamia elegans - New South Wales.
* Macrozamia fawcettii - New South Wales.
* Macrozamia fearnsidei - southeast Queensland.
* Macrozamia flexuosa - New South Wales.
* Macrozamia fraseri - southwestern Western Australia.
* Macrozamia glaucophylla - New South Wales.
* Macrozamia heteromera - New South Wales.
* Macrozamia humilis - New South Wales.
* Macrozamia johnsonii - New South Wales.
* Macrozamia lomandroides - southeast Queensland.
* Macrozamia longispina - southeast Queensland.
* Macrozamia lucida - southeast Queensland.
* Macrozamia macdonnellii - Macdonnell Ranges, Northern Territory.
* Macrozamia macleayi - New South Wales.
* Macrozamia miquelii - southeast and central Queensland.
* Macrozamia montana - New South Wales.
* Macrozamia moorei - southeast and central Queensland.
* Macrozamia mountperriensis - southeast Queensland.
* Macrozamia occidua - southeast Queensland.
* Macrozamia parcifolia - southeast Queensland.
* Macrozamia pauli-guilielmi - southeast Queensland, northeast New South Wales.
* Macrozamia platyrachis - southeast Queensland.
* Macrozamia plurinervia - southeast Queensland, northeast New South Wales.
* Macrozamia polymorpha - New South Wales.
* Macrozamia reducta - New South Wales.
* Macrozamia riedlei - southwestern Western Australia.
* Macrozamia secunda - New South Wales.
* Macrozamia serpentina - southeast Queensland.
* Macrozamia spiralis - New South Wales.
* Macrozamia stenomera - New South Wales.
* Macrozamia viridis - southeast Queensland.

## Referències

* ↑ «IRMNG - Macrozamia Miquel, 1842». [Consulta: 23 gener 2023].
# Agència de Gestió d'Ajuts Universitaris i de Recerca

L'Agència de Gestió d'Ajuts Universitaris i de Recerca (AGAUR) va ser creada l'any 2001, i és un instrument de la Generalitat de Catalunya per donar servei i suport a les persones i a les institucions que constitueixen el sistema universitari i de recerca a Catalunya. Correspon a l'Agència l'execució de programes de beques, de préstecs, de subvencions i d'altres activitats de foment de l'estudi universitari, de la recerca científica i tècnica i de la innovació tecnològica a Catalunya. Entitat de Dret Públic sotmesa a l'ordenament jurídic privat. Participació de la Generalitat: Majoritària Directa.

## Programa ICREA

L'any 2008 la Institució Catalana de Recerca i Estudis Avançats va crear el programa ICREA Acadèmia, amb l'objectiu d'incentivar l'excel·lència investigadora del personal docent i investigador doctor amb vinculació permanent a les universitats de Catalunya. Es tracta d'un programa d'intensificació de la recerca destinat exclusivament al professorat universitari que està impartint docència i que es troba en fase plenament activa i d'expansió de la seva activitat investigadora. El programa vol contribuir a l'impuls de la recerca i a la retenció de talent investigador dins del sistema universitari de Catalunya. Des de la seva creació s'han concedit més de 400 ajuts ICREA Acadèmia, mitjançant convocatòries anuals. Des de l'edició de 2024 aquest programa és gestionat per l'Agència de Gestió d'Ajuts Universitaris i de Recerca (AGAUR).

## Referències

* ↑ «Programa ICREA Acadèmia». [Consulta: 8 març 2021].
* ↑ «RESOLUCIÓ REU/1961/2024, de 3 de juny, per la qual s'aproven les bases reguladores del Programa ICREA Acadèmia.». Genealitat de Catalunya, 01-06-2024. [Consulta: 26 juny 2024].
# Anàlisi sintàctica superficial

L'anàlisi sintàctica superficial (anglès: shallow parsing, light parsing o chunking) és una anàlisi sintàctica que identifica els elements constituents d'una frase (grups nominals, verbs, etc.) sense especificar les seves estructures internes, ni les seves funcions en la frase. Típicament, l'anàlisi sintàctica superficial no produeix un arbre sintàctic complet. És una tècnica molt utilitzada en el processament de llenguatge natural.
# Georg Daniel Auberlen

Georg Daniel Auberlen (Weinstadt, Baden-Württemberg, 15 d'agost de 1728 - Fellbach, Baden-Württemberg, 1 de juliol de 1784 fou un organista i compositor alemany.
Primer fou mestre en una escola d'infants Markgröningen, i el 1756 estava també com a mestre a Fellbach. També va ser actiu en el servei de l'església com a sagristà. Auberlen tocava l'orgue, piano i violí i componia cantates, motets i cançons que eren cantades els diumenges i festius en l'església de Fellbach. En aquesta població també va fundar una acadèmia privada de música per a estudiants dotats i joves aspirants a professors. Un dels seus més brillants estudiants era el seu nebot Nikolaus, fill del seu germà, que el 1784 es va convertir en el seu successor.
Va compondre 55 cantates i era el primer compositor de la família Auberlen, i que era conegut pel seu talent musical. Juntament amb altres membres de la seva família, ell és un reconegut personatge de l'Auberlen-Realschule a Fellbach. El seu llegat musical es conserva a la Biblioteca Regional de Württemberg a Stuttgart. El seu fill era el músic i compositor Samuel Gottlob Auberlen.

## Referències

* ↑ https://web.archive.org/web/20160304065528/http://www.thomas-scharnowski.de/FellbachHeimatbuch1958/Fellbach1958_Persoenlichkeiten.htm/(Memòria del 4 de març de 2016 a Internet Archive)
* ↑ https://www.wlb-stuttgart.de/index.php?id=3822

## Bibliografia

* Beschreibung des Oberamts Cannstatt. Stuttgart 1895.
* Fellbach. Heimatbuch der Großen Kreisstadt vor den Toren Stuttgarts. Fellbach 1958.
* Otto Borst: Fellbach, eine schwäbische Stadtgeschichte. Stuttgart 1990.
# Maggie O'Farrell

Maggie O'Farrell (Coleraine, 27 de maig de 1972) és una novel·lista d'Irlanda del Nord. La seva primera novel·la, After You'd Gone, aclamada internacionalment, va guanyar el premi Betty Trask. I la següent, The Hand That First Held Mine, va obtenir el premi Costa Novel el 2010. Des de llavors, ha estat finalista en aquest mateix guardó amb Instructions for a Heatwave el 2014 i This Must Be The Place el 2017. Ha figurat en la publicació de la llibreria Waterstones 25 Authors for the Future. El seu llibre de memòries I am, I am, I am: Seventeen Brushes with Death, va arribar a dalt de tot a la llista de supervendes de The Sunday Times. El 2020, amb la novel·la Hamnet, va guanyar el Women's Prize Fiction i el National Book Critics Circle Award.

## Obra traduïda al català

* La distància que ens separa. Barcelona: Angle Editorial, 2004. ISBN 84-96103-68-4.
* L'estranya desaparició d'Esme Lennox. Barcelona: La Campana, 2009. ISBN 978-84-96735-35-4.
* Aquest deu ser el lloc. Barcelona: L'Altra Editorial, 2017. ISBN 978-84-946556-2-3.
* La mà que prenia la meva. Barcelona: L'Altra Editorial, 2018. ISBN 978-84-947829-4-7.
* Visc, i visc, i visc. Disset topades amb la mort. Barcelona: L'Altra Editorial, 2019. ISBN 978-84-949110-5-7.
* Hamnet. Barcelona: L'Altra Editorial, 2021. ISBN 978-84-122546-5-5.
* On van els àngels de neu?. Barcelona: La Galera, 2021. ISBN 978-84-246-6960-7.
* El retrat del matrimoni. Barcelona: L'Altra Editorial, 2023. ISBN 978-84-126201-6-0.

## Referències

* ↑ «Maggie O'Farrell | Vídeos». CCCB, 28-03-2023. [Consulta: 5 maig 2023].
* ↑ «Maggie O'Farrell». [Consulta: 5 maig 2023].
* ↑ Derry-born author wins Costa prize. Irish Times, 4 January 2010.
* ↑ Flood, Alison «Maggie O'Farrell wins Women's prize for fiction with 'exceptional' Hamnet» (en anglès). The Guardian, 09-09-2020. ISSN: 0261-3077.
* ↑ Beer. «National Book Critics Circle Presents Awards» (en anglès). Kirkus Reviews, 25-03-2021. [Consulta: 29 març 2021].
* ↑ Orriols, Marta. «Llegeixo per topar amb llibres com aquest». Catorze, 14-03-2017. [Consulta: 5 maig 2023].
* ↑ Carreras, Anna. «O’Farrell dignifica la dona de Shakespeare». Núvol, 18-03-2021. [Consulta: 5 maig 2023].
* ↑ Jaume, Irene. «Els cossos de les dones, un camp de batalla». Directa, 04-05-2023. [Consulta: 5 maig 2023].
# Rakim Sanders

Rakim Sanders (nascut el 8 de juliol de 1989 (8-07-1989) a Pawtucket, Rhode Island) és un jugador de bàsquet estatunidenc. Fa 1.96 metres d'alçada i juga habitualment en la posició d'aler. Pertany a la plantilla del FC Barcelona de la lliga ACB.

## Trajectòria esportiva
### Universitat

Va jugar tres temporades amb els Eagles del Boston College, en les quals va fer una mitjana de 11,8 punts, 4,2 rebots i 1,7 assistències per partit. Va ser transferit als Stags de la Universitat Fairfield en 2010, i després de complir l'any de sanció que imposa la NCAA, va jugar una última temporada en la qual va fer una mitjana de 16,6 punts i 8,2 rebots per partit.

### Professional

Immers en les lligues d'estiu per buscar un contracte NBA, el Maccabi ho va tenir clar. Malgrat que el consideren jove per completar la plantilla, el van fitxar per tenir-lo en propietat i el van cedir el Hapoel Gilboa perquè jugués els minuts necessaris per potenciar la seva projecció.
Després de passar per Alemanya en les files del Brose Baskets, el jugador va signar pel Dinamo Sàsser italià.
Enl 2014-15, Sanders va ser un dels jugadors més destacats del Sàsser, amb els seus 12.3 punts i 3.9 rebots en Lega, i 13.4 punts i 3.0 rebots en l'Eurolliga, va ser campió de lliga amb el Dinamo Sàsser.
El 2015, el jugador es queda sense equip i lesionat fins a gener del 2016 després de passar una operació de canyell. Posteriorment va jugar amb l'Emporio Armani EA7 de Milà, amb el qual va guanyar una Liga, una Copa i una Supercopa italianes e a l'Eurolliga, el curs 2016-17, fou el màxim anotador del seu equip amb una mitjana de 12.5 punts.
El juliol de 2017 va fitxar per una temporada pel FC Barcelona de la lliga ACB.

## Referències

* 1 2 «El Barcelona Lassa hace oficial el fichaje de Rakim Sanders» (en castellà). diari Marca, 30-07-2017. [Consulta: 31 juliol 2017].
* ↑ sports-reference.com Rakim Sanders Stat, consultado en julio de 2017
* ↑ Rakim lesionado por una operación de muñeca
* ↑ «El Barça hace oficial el fichaje de Rakim Sanders» (en castellà). mundodeportivo.com. [Consulta: 31 juliol 2017].

## Enllaços externs

* Rakim Sanders en euroleague.net
* Rakim Sanders Arxivat 2015-10-03 a Wayback Machine. en fiba.com
* Fitxa en realgm.com
* Fitxa en ACB.COM Arxivat 2017-07-31 a Wayback Machine.
# Anàrtria

L'anàrtria (del grec an, "privació"; i arthron, "articulació") és la incapacitat per a l'articulació de la paraula.

## Etiologia

L'anàrtria és causada per una lesió cerebral focal localitzada en el nucli lenticular.

## Quadre clínic

L'anàrtria és un tipus de trastorn del llenguatge caracteritzat per la impossibilitat d'articular els sons. La persona afectada comprèn el que se li diu, ho pot llegir, però li resulta impossible pronunciar la paraula que llegeix. També pot escriure les paraules, així com indicar per pressions amb la mà o per qualsevol altre signe el nombre de síl·labes contingudes en la paraula, però no pot pronunciar-les.

## Vegeu també

* Afàsia
* Apràxia
* Disàrtria
* Disglòssia
* Dislàlia
* Llista de trastorns del llenguatge

## Referències

* ↑ Real Academia Nacional de Medicina. Diccionario de términos médicos. Madrid: Interamericana; 2012.
* ↑ García García M. Anartria. Diccionario Médico. PortalesMedicos. Consulta: 29/09/2014.
# Arrenga castany

L'arrenga castany (Myophonus castaneus) és una espècie d'ocell paseriforme de la família dels muscicàpids. Es troba a l'illa de Sumatra, a Indonèsia. Habita els boscos tropicals i subtropicals de frondoses humits a l'estatge montà entre els 400m i 1.500m d'altitud. Sol frequentar els cursos d'aigua. El seu estat de conservació es considera gairebé amenaçat.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «arrenga castany». Diccionari dels ocells del món. TERMCAT. [Consulta: 26 juny 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 706. ISBN 978-84-16728-37-4.
* ↑ BirdLife International. «Sumatran Whistling-thrush. Myophonus castaneus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 26 juny 2022].
# Magnus Wassén

Magnus Wassén (suec: Sten Magnus Wassén) (Partille, 1 de setembre de 1920 - Göteborg, 23 de juny de 2014) va ser un regatista suec, vencedor d'una medalla olímpica. Era germà del també regatista Folke Wassén.
El 1952 va prendre part en els Jocs Olímpics d'Estiu de Hèlsinki, on va guanyar la medalla de bronze en la classe de 5,5 metres del programa de vela. A bord del Hojwa, formà tripulació junt a Carl-Erik Ohlson i Folke Wassén.

## Referències

* 1 2 «Olympedia – Magnus Wassén». [Consulta: 18 octubre 2021].
* ↑ «Magnus Wassén - Sveriges Olympiska Kommitté» (en suec). [Consulta: 18 octubre 2021].
# Anèmia de Fanconi

L'anèmia de Fanconi o anèmia aplàstica infantil és una malaltia genètica autosòmica recessiva i de caràcter hemàtic, que es desenvolupa de forma gradual durant la infància amb una disminució de les tres sèries cel·lulars hemàtiques o pancitopènia: eritròcits, leucòcits i trombòcits. Altres manifestacions són: hiperpigmentació cutània, retard del creixement, microcefàlia, microftàlmia, augment d'incidència de tumors massissos i leucèmia, aplàsia i sensibilitat cel·lular a substàncies que provoquen danys a l'ADN, com la mitomicina C. La malaltia rep el nom del pediatre suís Guido Fanconi, que la descrigué per primera vegada. El 70% dels casos es cura gràcies al trasplantament de cèl·lules mares obtingudes de la sang de cordó umbilical donat als bancs de sang i teixits.
# Unisexual

En biologia, s'anomena gonocorisme o unisexualisme a la condició d'un individu de tenir només un de com a mínim dos possibles òrgans sexuals. El terme gonocorisme deriva del grec γονοχορισμός, gonochorismós format pels elements γόνος gons, «procreació», i chorísmos χορισμός, del verb χωρίζω xoriço, «separar». Literalment: «de sexes separats». Tot i que s'utilitza majoritàriament en zoologia, ja que la majoria de les espècies animals són unisexuals, també s'usa en botànica, però com a plantes dioiques.
En les angiospermes, cada flor individual pot ser hermafrodita (té tant estams com ovaris) o unisexual, (té només estams o només ovaris). Entre les espècies d'angiospermes que tenen les flors unisexuals, algunes també poden produir flors hermafrodites. Els tres tipus apareixen disposades en plantes separades, podent ser espècies monòiques, dioiques, trioiques, poligamonòniques, poligamodiòiques, andromonòiques o gynomonòiques.
El més habitual és que el sexe estigui genèticament determinat, però també pot ser determinat per altres mecanismes. Per exemple, en els caimans la temperatura dels ous durant la incubació en determinarà el sexe.
La unisexualitat contrasta a d'altres estratègies reproductives com hermafroditisme i reproducció asexual. El sexe d'un individu també pot canviar durant la seva vida – aquest hermafroditisme seqüencial per exemple pot ser trobat en molts peixos, com ara Labrus bergylta o peixos lloros (escàrids) i escopinyes. El terme va ser encunyat per Ernst Haeckel el 1866.

## Referències

* ↑ «Gonochorism». Glossary. The Natural History Museum. [Consulta: 11 abril 2012].
* ↑ gonocorismo, en: Font Quer, P. (1993): Dicccionario de botánica. Tomo I. Barcelona: Editorial Labor, S. A. ISBN 84-335-0076-7.
* ↑ Bester, C. Stoplight parrotfish Arxivat 2016-01-20 a Wayback Machine. Florida Museum of Natural History, Ichthyology Department. Accessed 15-12-2009
* ↑ Afonsoa, Moratoa & Santos (2008). Spatial patterns in reproductive traits of the temperate parrotfish Sparisoma cretense. Fisheries Research 90(1-3): 92-99
* ↑ Universidad de Salamanca. «Gonocorismo». Diccionario médico-biológico, histórico y etimológico.

## Vegeu també

* Sexualitat vegetal
* Reproducció sexual
# Algorisme Rete

L'algorisme Rete és un algorisme de reconeixement de patrons eficient per implementar un sistema de producció de regles. Va ser creat pel Dr. Charles L. Forgy a la Carnegie Mellon University. La seva primera referència escrita data de 1974, i va aparèixer de forma més detallada en la seva tesi doctoral (el 1979) i en un article científic de 1982. Rete és avui dia la base de molts sistemes experts molt famosos, incloent CLIPS, Jess, Drools, i Soar.

## Avantatges

Una implementació simple d'un sistema expert basat en regles comprovaria cada regla amb els fets de la base de coneixement activant la regla si correspon, i passant a avaluar la següent. Aquest algorisme, fins i tot per a un nombre baix de regles i fets, té un temps d'execució molt alt (fent-lo inadequat per a sistemes de producció reals).

## Referències

* Charles Forgy, "A network match routine for production systems." Working Paper, 1974.
* Charles Forgy, "On the efficient implementation of production systems." Ph.D. Thesis, Carnegie-Mellon University, 1979.
* Charles Forgy, "Repti: A Fast Algorithm for the Many Pattern/Many Object Pattern Match Problem", Artificial Intelligence, 19, pp 17-37, 1982
# Arrenga de Borneo

L'arrenga de Borneo (Myophonus borneensis) és una espècie d'ocell paseriforme de la família dels muscicàpids. Es troba a l'illa Borneo (estats d'Indonèsia i Malàisia). Habita els boscos tropicals i subtropicals de frondoses humits de l'estatge montà. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «arrenga de Borneo». Diccionari dels ocells del món. TERMCAT. [Consulta: 24 juny 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 706. ISBN 978-84-16728-37-4.
* ↑ BirdLife International. «Bornean Whistling-thrush. Myophonus borneensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 24 juny 2022].
# Arroyo del Catalancito

L'Arroyo del Catalancito és un rierol del nord de l'Uruguai, ubicat al departament d'Artigas que s'estén al llarg de la Cuchilla Yacaré Cururú, al nord-oest del rierol Sauce de Macedo. Des d'allí flueix en direcció nord-est i acaba en l'Arroyo Catalán Grande.

## Referències

* ↑ Mapa i llista de rius i rierols de l'Uruguai a la pàgina web de l'INE Arxivat 2012-05-18 a Wayback Machine. (castellà)
# Arroz de lisa

L'arroz de lisa és el plat típic de Barranquilla, Colòmbia. És un menjar d'extracció popular a base de la lisa, peix de mar que fresa en aigües salobres com les desembocadures dels rius.
A més de les lises, les quals s'assequen i salen prèviament, l'arròs porta verdures (ceba, pebrot dolç, pebre vermell, cebeta i condiments (comí sal, pebre). Se serveix en fulla de bijao amb cebeta criolla finament capolada, acompanyada de bollo, amanida d'alvocat i guarapo de panela.
També és tradicional de consumir-ne en qualsevol moll a qualsevol hora, acompanyat amb xerigot atollabuey, mandioca cuita i formatge costeño, entre altres combinacions, comprat a venedors ambulants o estacionaris que el transporten dins grans olles en carrets de pedal.
* Arròs de llisa.
* Arròs de llisa en fulla de bijao amb xerigot atollabuey, mandioca cuita i formatge costeño.
* Venedor d'arròs de llisa.

## Referències

* 1 2 3
# Arròs Albufera

L'arròs Albufera és una varietat d'arròs de característiques semblants a la de l'arròs bomba, creada pel Departament de l'Arròs de Sueca de l'IVIA en 2007. Actualment és una varietat d'arròs popular, ja que tot i ser semblant al bomba, esta varietat absorbix millor els sabors i manté millor la forma al gelar-se.

## Referències

* ↑ «El Departament de l'Arròs de Sueca complix cent anys d'història». Ajuntament de Sueca, 04-01-2013.
* ↑ «Arròs contra la crisi». Espores - Jardí Botànic de València (UVEG), 09-09-2012. Arxivat de l'original el 3 de març 2016.
* ↑ «La ciencia que va al grano». Levante-EMV, 05-02-2013.
# Arròs a la cassola

L'arròs a la cassola, també dit arròs a la catalana, arròs de muntanya, arròs del tros o arròs de pagès, és un arròs molt tradicional que tradicionalment es fa amb carn de conill, pollastre i costella de porc, tot i que n'hi ha moltes variants, per exemple, s'hi poden afegir altres ingredients com salsitxa o cap de costella. Però el que fa variar més els ingredients és l'època de l'any, per exemple, a la primavera s'hi sol posar mongeta tendra mentre que a la tardor s'hi solen afegir bolets. Vora mar s'hi sol afegir peix i fruits de mar, "el que hi hagi: sèpia, calamars, musclos...". Per a alguns simbolitza "l'autèntica menja dels diumenges".

## Variants

El sofregit té variants a cada casa, es pot fer amb pebrot vermell o amb una nyora o sense pebrots. També s'hi pot afegir unes gotes de conyac. S'hi poden afegir altres verdures, com ara pèsols o mongetes tendres. S'hi poden posar carreretes o rossinyols. Segons la gastroteca de la Generalitat de Catalunya, "hi ha qui hi posa pebrot vermell escalivat".

## Referències

* ↑ «ARRÒS A LA CATALANA», 14-01-2020. [Consulta: 28 desembre 2020].
* 1 2 3 4 5 6 Gastroteca
* 1 2 3 NOGUÉ i PUIGVERT, Pep. La cuina de l'arròs de pals. Cossetània Edicions, 2003. ISBN 84-96035-29-8

## Enllaços externs

* Arròs a la cassola a la gastroteca catalana Arxivat 2009-06-01 a Wayback Machine.
* Recepta de Pep Nogué al llibre La cuina de l'arròs de Pals
* Recepta i foto de l'arròs a la cassola
Gastronomia dels territoris catalanoparlants :
Part de {{Cultura de Catalunya}} :
Companatges i condiments :